Sitakoti Matsi rõngasrist

pisi|Rõngasristi tagakülg
Sitakoti Matsi rõngasrist on hauatähis Kullamaa kirikuaias, mis on püstitatud Eestimaa talupojale Sitakoti Matsile.

Seda on nimetatud ka Eesti vanimaks rõngasristiks,"Sitakoti Matsist, Kullamaa kuulsaimast mehest, võiks saada aukodanik" Eesti Päevaleht, 14. juuli 2012 kuigi Eestis on mitmeid vanemaid rõngasriste. Küll võib seda nimetada Eesti vanimaks kalmistul asuvaks dateeringuga rõngasristiks, mis on tänapäevani säilinud.

See rõngasrist on kunstimälestis, mis võeti kaitse alla Eesti Vabariigi kultuuriministri määrusega nr 36 3. juulil 1997. Rist on Muinsuskaitseametis arvel 4. aprillist 1998. Kultuurimälestise tunnuseks on piirkonna ajastu tüüpilise hauatähise näide. Kinnismälestise registrinumber on 16265 (enne oli 476).

Rõngasristi kõrgus maapinnast on 106 cm, ratta maksimaalne laius 82,5 cm. See on tehtud raidtehnikas paekivist.

Rist asus varem kirikust vahetult idas, kuid tõsteti praegusesse asukohta seoses koori ümberehitusega. Rist on oma praeguses asukohas arvatavasti aastast 1868.

Rõngasrist on ažuurne laienevate otstega ladina rist, mille ülaosa läbib rõngas. Rõngas jätab ristihaara otsad rõngast välja. Haarasid on algselt kaunistanud poolsfäärilised näsad. Rist on monteeritud betoonalusele. Risti jalamilt ja ka ratta osast puuduvad killud, külgmised näsad puuduvad, kuid ülemine on säilinud osaliselt.

Esiküljel ülal keskel on daatum A° 1621, jalamil kiri "SITTA / KODT/ MATZ".Muinsuskaitseameti register

 Viited 

 Välislingid 


Kategooria:Kullamaa kihelkond
Kategooria:Lääne-Nigula vald